കാബൂളില് നിന്ന് 222 യാത്രക്കാരുമായി രണ്ട് വിമാനങ്ങള് ഡല്ഹിയിലേക്ക് തിരിച്ചെത്തി 168 യാത്രക്കാരുമായി ഇന്ത്യന് വ്യോമസേന വിമാനം കാബൂളില് നിന്ന് പറന്നുയര്ന്നു ഡല്ഹി: 168 യാത്രക്കാരുമായി ഇന്ത്യന് വ്യോമസേന വിമാനം കാബൂളില് നിന്ന് പറന്നുയര്ന്നു. രണ്ട് വിമാനങ്ങള് രാജ്യത്ത് തിരിച്ചെത്തി. വ്യോമസേനയുടെ ഒരു വിമാനവും എയര് ഇന്ത്യയുടെ ഒരു വിമാനവുമാണ് ഡല്ഹിയിലേക്ക് എത്തിയത്. താജിക്കിസ്ഥാനില് നിന്നും ഖത്തറില് നിന്നുമാണ് വിമാനങ്ങള് എത്തിയത്. രണ്ട് വിമാനങ്ങളിലായി 222 യാത്രക്കാരാണ് ഇന്ത്യയിലേക്ക് തിരിച്ചെത്തിയിരിക്കുന്നത്. അമേരിക്കന് വിമാനങ്ങളില് ദോഹയില് എത്തിയ 135 പേരാണ് എയര് ഇന്ത്യന് വിമാനത്തിലുണ്ടായിരുന്നത്. ഇന്ത്യക്കാര്ക്കൊപ്പം രണ്ട് നേപ്പാള് പൗരന്മാരെയും തിരിച്ചെത്തിച്ചിട്ടുണ്ട്. ഇതിനിടെ അഫ്ഗാനില് നിന്ന് പുറത്തുകടന്ന ഇന്ത്യക്കാര് വിമാനത്തിനുള്ളില് ഭാരത് മാതാ കി ജയ് വിളിക്കുന്ന ദൃശ്യങ്ങള് പുറത്തുവന്നു.